CELEX: 52021PC0458
Language: da
Date: 2021-08-06
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2009/1013/EU om bemyndigelse af Republikken Østrig til fortsat at anvende en foranstaltning, der fraviger bestemmelserne i artikel 168 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 6.8.2021
            COM(2021) 458 final
            2021/0258(NLE)
            Forslag til
            RÅDETS GENNEMFØRELSESAFGØRELSE 
            om ændring af gennemførelsesafgørelse 2009/1013/EU om bemyndigelse af Republikken Østrig til fortsat at anvende en foranstaltning, der fraviger bestemmelserne i artikel 168 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem
                  1
                ("momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 19. marts 2021 anmodede Republikken Østrig (herefter Østrig) om tilladelse til fortsat at anvende en foranstaltning, som fraviger artikel 168 og 168a i direktiv 2006/112/EF, med henblik på at ophæve fradragsretten for moms af varer og ydelser, der i mere end 90 % af tiden anvendes af den afgiftspligtige person eller dennes ansatte til privat brug eller, mere generelt, til ikkeerhvervsmæssige formål eller ikkeøkonomiske aktiviteter. Anmodningen var ledsaget af en rapport om anvendelsen af denne foranstaltning, herunder en vurdering af den anvendte procentuelle fordeling af retten til fradrag af moms, jf. artikel 2 i Rådets gennemførelsesafgørelse 2009/1013/EU
                  2
                som ændret ved Rådets gennemførelsesafgørelse (EU) 2018/1487
                  3
               .
            
            
               I overensstemmelse med momsdirektivets artikel 395, stk. 2, underrettede Kommissionen ved breve af 7. april 2021 de øvrige medlemsstater om Østrigs anmodning. Kommissionen meddelte ved brev af 8. april 2021 Østrig, at den rådede over alle de nødvendige oplysninger til at vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               I momsdirektivets artikel 168 i fastsættes det, at en afgiftspligtig person kan fradrage den moms, der er betalt af erhvervelser foretaget og ydelser modtaget i forbindelse med afgiftspligtige transaktioner. I artikel momsdirektivets 168a, stk. 1, fastsættes det, at moms på udgifter i forbindelse med fast ejendom, der indgår i en afgiftspligtig persons erhvervsaktiver, og som anvendes til såvel erhvervsmæssige som ikkeerhvervsmæssige formål, kun kan fradrages for så vidt angår den del, der modsvarer ejendommens anvendelse til den afgiftspligtige persons erhvervsformål. I henhold til momsdirektivets artikel 168a, stk. 2, kan medlemsstaterne også anvende denne regel i forbindelse med udgifter til andre varer, der indgår i de erhvervsaktiver, som de specificerer. Artikel 168a blev indsat i momsdirektivet ved Rådets direktiv 2009/162/EU af 22. december 2009
                  4
                med henblik på at begrænse fradraget til den del, der angår den faktiske erhvervsmæssige anvendelse, og dermed mere effektivt anvende princippet om, at fradraget kun opstår, for så vidt som de pågældende varer og ydelser anvendes til brug for den afgiftspligtige persons virksomhed.
            
            
               I henhold til momsdirektivets artikel 395 kan medlemsstaterne anvende foranstaltninger, der fraviger bestemmelserne i momsdirektivet, for at forenkle momsopkrævningen eller for at forhindre visse former for momsunddragelse eller momsundgåelse, hvis de blevet er godkendt af Rådet.
            
            
               Østrig anmodede om tilladelse til fortsat at anvende en foranstaltning, som fraviger artikel 168 og 168a i momsdirektivet, og som giver Østrig mulighed for fuldstændig at ophæve retten til at fradrage moms på varer og ydelser, der i mere end 90 % af tiden anvendes af den afgiftspligtige person eller dennes ansatte til privat brug eller, mere generelt, til ikkeerhvervsmæssige formål eller ikkeøkonomiske aktiviteter.
            
            
               Østrigs fravigelse blev oprindelig indrømmet ved Rådets afgørelse 2004/866/EF af 13. december 2004
                  5
                i en periode indtil den 31. december 2009 og blev derefter atter indrømmet ved Rådets gennemførelsesafgørelse 2009/1013/EU af 22. december 2009
                  6
                indtil den 31. december 2012. Sidstnævnte blev efterfølgende forlænget indtil den 31. december 2015 ved Rådets gennemførelsesafgørelse 2012/705/EU af 13. november 2012
                  7
               , indtil den 31. december 2018 ved Rådets gennemførelsesafgørelse (EU) 2015/2428 af 10. december 2015
                  8
                og indtil den 31. december 2021 ved Rådets gennemførelsesafgørelse (EU) 2018/1487
                  9
               .
            
            
               Østrig meddelte i sin aktuelle anmodning Kommissionen, at anvendelsen af fravigelsesforanstaltningen har vist sig meget vellykket og effektiv, når det gælder om at forenkle momsopkrævningen og forebygge momsunddragelse og momsundgåelse samt øge retfærdigheden ved at forhindre forvridninger på grund af uberettigede likviditetsfordele og forbedre overholdelsen af skattereglerne som følge af den forenklede momsopkrævning. Ifølge Østrig vil en ophævelse af fravigelsesforanstaltningen medføre en uberettiget likviditetsfordel for afgiftspligtige personer, som kun i begrænset omfang anvender en vare eller ydelse i erhvervsmæssigt øjemed, og som har ret til at fradrage moms af denne begrænsede anvendelse, sammenlignet med en afgiftspligtig person, som udelukkende anvender varen eller ydelsen i erhvervsmæssigt øjemed. Desuden vil en efterfølgende minimal ændring i fordelingen mellem privat og erhvervsmæssig brug af en vare eller ydelse, som kun i begrænset omfang anvendes i erhvervsmæssigt øjemed, medføre en regulering af den fradragne moms. Denne mindre regulering vil ikke være rimelig set ud fra såvel skatteyderens som skatteforvaltningens synspunkt.
            
            
               Den ønskede minimale anvendelse af varer eller ydelser på mindst 10 % til erhvervsmæssige formål med henblik på at fradrage indgående moms er forholdsvis lav. Ifølge Østrig vil forlængelsen af denne foranstaltning derfor kun have ringe indvirkning på de samlede momsindtægter fra det endelige forbrug, og den påvirker derfor ikke Unionens egne indtægter hidrørende fra moms negativt.
            
            
               Fravigelser indrømmes normalt for en begrænset periode, så det kan vurderes, om den særlige foranstaltning er hensigtsmæssig og effektiv. I den forbindelse forstår Kommissionen på baggrund af de oplysninger, som Østrig har indgivet, at fordelingen 90 % - 10 % mellem erhvervsmæssig og ikkeerhvervsmæssig brug stadig udgør en god basis for at udskille de transaktioner, for hvilke den erhvervsmæssige brug kan anses for at være ubetydelig. 
            
            
               Den pågældende særlige foranstaltning gør derfor arbejdet lettere for både skatteforvaltningerne og virksomhederne, da det ikke er nødvendigt at holde øje med den efterfølgende anvendelse af de varer og ydelser, for hvilke fradragsretten på anskaffelsestidspunktet var udelukket, særlig hvad angår eventuel beskatning af privat brug efter momsdirektivets artikel 16 eller 26 eller reguleringer af fradraget som fastsat i artikel 184-192 i samme direktiv. Det er derfor hensigtsmæssigt at forlænge fravigelsesforanstaltningen.
            
            
               Enhver forlængelse bør dog være tidsbegrænset, så det kan vurderes, om de betingelser, fravigelsen bygger på, fortsat er til stede. Det foreslås derfor at forlænge fravigelsen indtil udgangen af 2024 og at anmode Østrig om, såfremt landet påtænker endnu en forlængelse efter 2024, sammen med anmodningen om forlængelse senest den 31. marts 2024 at indgive en rapport, der omfatter en evaluering af den anvendte procentuelle fordeling mellem erhvervsmæssig og ikkeerhvervsmæssig brug, som ophævelsen af momsfradraget er baseret på. 
            
            
               Rådets afgørelse 2009/1013/EU af 22. december 2009 blev vedtaget samtidig med Rådets direktiv 2009/162/EU af 22. december 2009, hvorved artikel 168a blev indsat i momsdirektivet. Titlen på Rådets afgørelse 2009/1013/EU henviser imidlertid ikke til artikel 168a. For at fjerne denne uoverensstemmelse mellem titlen og indholdet af Rådets afgørelse 2009/1013/EU bør titlen på Rådets afgørelse 2009/1013/EU derfor ændres ved at indsætte en henvisning til momsdirektivets artikel 168a.
            
            
               •Sammenhæng med de gældende regler på samme område
            
            
               Der er blevet indrømmet andre medlemsstater (Tyskland
                  10
                og Nederlandene
                  11
               ) lignende fravigelser i forbindelse med udelukkelse af moms på varer og ydelser fra retten til momsfradrag, når mere end 90 % af de pågældende varer og ydelser anvendes til en afgiftspligtig persons eller dennes ansattes private brug eller, mere generelt, til ikkeerhvervsmæssige formål eller ikkeøkonomiske aktiviteter. 
            
            
               I henhold til momsdirektivets artikel 176 fastsætter Rådet de udgifter, der ikke giver ret til fradrag af momsen. Indtil det sker, kan medlemsstaterne opretholde alle de undtagelser, som var gældende efter deres nationale lovgivning pr. 1. januar 1979. Der findes derfor en række "stand still"-bestemmelser, som begrænser fradragsretten for afgiftspligtige personer.
            
         
         
            
               Uanset tidligere initiativer til at indføre regler for, hvilke kategorier af udgifter der kan være genstand for begrænset fradragsret
                  12
               , er en sådan fravigelse hensigtsmæssig i afventning af en harmonisering af disse regler på EU-niveau.
            
            
               Den foreslåede foranstaltning er derfor i overensstemmelse med momsdirektivets nuværende bestemmelser.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 395 i momsdirektivet.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse.
               
            
            
               •Proportionalitetsprincippet
            
            
               
                  Afgørelsen vedrører en tilladelse, der er indrømmet en medlemsstat på dennes egen anmodning, og udgør ikke en forpligtelse. 
               
            
            
               På grund af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forenkle momsopkrævningen og forhindre visse former for momsunddragelse eller momsundgåelse. Den går ikke videre, end hvad der er nødvendigt for at nå dette mål. 
            
            
               •Valg af retsakt
            
            
               Foreslået retsakt: Rådets gennemførelsesafgørelse.
            
            
               I henhold til momsdirektivets artikel 395 er en fravigelse af de fælles momsbestemmelser kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er det bedst egnede reguleringsmiddel, da den kan rettes til individuelle medlemsstater.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Forslaget er baseret på en anmodning fra Østrig og vedrører kun denne medlemsstat.
               
            
            
               •Indhentning og brug af ekspertbistand
            
            
               
                  Der har ikke været behov for ekstern ekspertbistand.
               
            
            
               •Konsekvensanalyse
            
            
               
                  Forslaget til Rådets gennemførelsesafgørelse er udarbejdet med henblik på at forenkle momsopkrævningen ved at gøre det muligt for Østrig fortsat at anvende en fravigelsesforanstaltning, som giver Østrig mulighed for fuldstændig at ophæve retten til at fradrage moms af varer og ydelser, der i mere end 90 % af tiden anvendes af en afgiftspligtig person til private eller ikkeerhvervsmæssige formål, herunder ikkeøkonomiske aktiviteter. 
               
            
         
         
            
               
                  Foranstaltningen mindsker de administrative byrder for virksomheder og skatteforvaltninger, da det ikke er nødvendigt at holde øje med den efterfølgende anvendelse af de varer og ydelser, for hvilke fradragsretten på anskaffelsestidspunktet var udelukket, navnlig hvad angår eventuel beskatning af privat brug eller efterregulering af fradragene.
               
               
                  Den ønskede minimale anvendelse af varer på mindst 10 % til erhvervsmæssige formål med henblik på at fradrage indgående moms er forholdsvis lav. Ifølge Østrig vil forlængelsen af denne foranstaltning derfor kun have ringe indvirkning på de samlede momsindtægter fra det endelige forbrug, og den påvirker derfor ikke Unionens egne indtægter hidrørende fra moms negativt.
               
            
            
               4.VIRKNINGER FOR BUDGETTET
            
            
               Forslaget vil ikke få negativ indvirkning på Unionens egne indtægter hidrørende fra moms.
            
            
               5.ANDRE FORHOLD
            
            
            
               Forslaget er tidsbegrænset og indeholder en udløbsklausul, der er fastsat til den 31. december 2024.
            
            
               2021/0258 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2009/1013/EU om bemyndigelse af Republikken Østrig til fortsat at anvende en foranstaltning, der fraviger bestemmelserne i artikel 168 i direktiv 2006/112/EF om det fælles merværdiafgiftssystem
               
            
               RÅDET FOR DEN EUROPÆISKE UNION HAR —
            
            
               som henviser til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  13
               , særlig artikel 395, stk. 1, første afsnit,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Rådets gennemførelsesafgørelse 2009/1013/EU
                  14
                bemyndigede Østrig til at anvende en særlig foranstaltning, der fraviger direktiv 2006/112/EF ("den særlige foranstaltning"). Efter flere på hinanden følgende forlængelser udløber bemyndigelsen den 31. december 2021.
            
            
               (2)Ved Rådets direktiv 2009/162/EU
                  15
                af 22. december 2009 blev artikel 168a indsat i momsdirektivet ved direktiv 2006/112/EF med henblik på at begrænse fradraget til den del, der angår den faktiske erhvervsmæssige anvendelse, og dermed mere effektivt anvende princippet om, at fradraget kun opstår, for så vidt som de pågældende varer og ydelser anvendes til brug for den afgiftspligtige persons virksomhed. Titlen på afgørelse 2009/1013/EU skal derfor også henvise til artikel 168a i direktiv 2006/112/EF.
            
            
               (3)Den særlige foranstaltning fraviger artikel 168 og 168a i direktiv 2006/112/EF, der regulerer afgiftspligtige personers ret til at fradrage moms på de varer og ydelser, der leveres til dem i forbindelse med deres afgiftspligtige transaktioner. Den særlige foranstaltning tager sigte på at ophæve fradragsretten for moms på varer og ydelser, når den afgiftspligtige persons eller dennes ansattes private eller, mere generelt, ikkeerhvervsmæssige eller ikkeøkonomiske brug af varerne eller ydelserne udgør over 90 % af den samlede brug.
            
            
               (4)Formålet med den særlige foranstaltning er at forenkle proceduren for pålæggelse og opkrævning af moms. Den afgift, der skal betales ved det endelige forbrug, påvirkes kun i ubetydelig grad.
            
         
         
            
               (5)Ved brev registreret i Kommissionen den 19. marts 2021 anmodede Østrig om tilladelse til fortsat at anvende den særlige foranstaltning ("anmodningen").
            
            
               (6)I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved breve af 7. april 2021 de øvrige medlemsstater om Østrigs anmodning. Ved brev af 8. april 2021 meddelte Kommissionen Østrig, at den rådede over alle de fornødne oplysninger for at kunne vurdere anmodningen.
            
            
               (7)Ifølge Østrig har den særlige foranstaltning vist sig at være et meget effektivt middel til at forenkle momsopkrævningen og forhindre momsunddragelse eller momsundgåelse. Den mindsker den administrative byrde for virksomheder og skatteforvaltninger, da det ikke er nødvendigt at holde øje med den efterfølgende anvendelse af de varer og ydelser, for hvilke fradragsretten på anskaffelsestidspunktet var udelukket. Østrig bør gives tilladelse til fortsat at anvende den særlige foranstaltning i endnu en begrænset periode indtil den 31. december 2024.
            
            
               (8)Såfremt Østrig mener, at det er nødvendigt at forlænge foranstaltningen ud over 2024, bør Østrig indgive en anmodning til Kommissionen senest den 31. marts 2024 ledsaget af en rapport om anvendelsen af den særlige foranstaltning, herunder en vurdering af den anvendte procentuelle fordeling. 
            
            
               (9)Fravigelsesforanstaltningen får ingen negative indvirkninger på Unionens egne indtægter hidrørende fra moms.
            
            
               (10)Gennemførelsesafgørelse 2009/1013/EU bør derfor ændres —
            
            
               VEDTAGET DENNE AFGØRELSE: 
            
            
               Artikel 1
            
            
               I afgørelse 2009/1013/EU foretages følgende ændringer:
            
            
               1) Titlen affattes således:
            
            
               "Rådets gennemførelsesafgørelse af 22. december 2009 om bemyndigelse af Republikken Østrig til fortsat at anvende en foranstaltning, der fraviger bestemmelserne i artikel 168 og 168a i direktiv 2006/112/EF om det fælles merværdiafgiftssystem".
            
            
               2) Artikel 1 og 2 affattes således:
            
            
               "Artikel 1
            
            
               Som en undtagelse fra artikel 168 og 168a i direktiv 2006/112/EF gives Østrig tilladelse til at ophæve fradragsretten for moms på varer og ydelser fuldstændigt, når en afgiftspligtig persons eller dennes ansattes private eller, mere generelt, ikkeerhvervsmæssige eller ikkeøkonomiske brug af varerne eller ydelserne udgør over 90 % af den samlede brug.
            
            
               Artikel 2
            
            
               Denne afgørelse udløber den 31. december 2024.
            
            
               Enhver anmodning om forlængelse af fravigelsesforanstaltningen i denne afgørelse skal være Kommissionen i hænde senest den 31. marts 2024.
            
            
               En sådan anmodning skal ledsages af en rapport om anvendelsen af denne foranstaltning, der indeholder en vurdering af den anvendte procentuelle fordeling af retten til momsfradrag på baggrund af denne afgørelse.".
            
            
                
            
            
               Artikel 2
            
         
         
            
               Denne afgørelse er rettet til Republikken Østrig.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        EUT L 347 af 11.12.2006, s. 1. 
               
               
                  
                     (2)
                  
                        EUT L 348 af 29.12.2009, s. 21.
               
               
                  
                     (3)
                  
                        EUT L 251 af 5.10.2018, s. 33.
               
               
                  
                     (4)
                  
                        Rådets direktiv 2009/162/EU af 22. december 2009 om ændring af visse bestemmelser i direktiv 2006/112/EF om det fælles merværdiafgiftssystem (EUT L 10 af 15.1.2010, s. 14).
               
               
                  
                     (5)
                  
                        EUT L 371 af 18.12.2004, s. 47.
               
               
                  
                     (6)
                  
                        EUT L 348 af 29.12.2009, s. 21.
               
               
                  
                     (7)
                  
                        EUT L 319 af 16.11.2012, s. 8.
               
               
                  
                     (8)
                  
                        EUT L 334 af 22.12.2015, s. 12.
               
               
                  
                     (9)
                  
                        EUT L 251 af 5.10.2018, s. 33.
               
               
                  
                     (10)
                  
                        Rådets gennemførelsesafgørelse (EU) 2018/2060 af 20. december 2018 om ændring af beslutning 2009/791/EF med henblik på at give Tyskland tilladelse til fortsat at anvende en foranstaltning, der fraviger artikel 168 og 168a i direktiv 2006/112/EF om det fælles merværdiafgiftssystem (EUT L 329 af 27.12.2018, s. 20).
               
               
                  
                     (11)
                  
                        Rådets gennemførelsesafgørelse (EU) 2020/2189 af 18. december 2020 om at give Nederlandene tilladelse til at indføre en særlig foranstaltning, der fraviger artikel 168 og 168a i direktiv 2006/112/EF om det fælles merværdiafgiftssystem (EUT L 434 af 23.12.2020, s. 1).
               
               
                  
                     (12)
                  
                        KOM(2004) 728 endelig — Forslag til Rådets direktiv om ændring af direktiv 77/388/EØF med henblik på at forenkle de momsmæssige forpligtelser (EUT C 24 af 29.1.2005, s. 10), trukket tilbage den 21. maj 2014
                  
                  (EUT C 153 af 21.5.2014, s. 3). 
               
               
                  
                     (13)
                  
                        EUT 347 af 11.12.2006, s. 1.
               
               
                  
                     (14)
                  
                        Rådets gennemførelsesafgørelse af 22. december 2009 om bemyndigelse af Republikken Østrig til fortsat at anvende en foranstaltning, der fraviger artikel 168 i direktiv 2006/112/EF om det fælles merværdiafgiftssystem (EUT L 348 af 29.12.2009, s. 21).
               
               
                  
                     (15)
                  
                        Rådets direktiv 2009/162/EU af 22. december 2009 om ændring af visse bestemmelser i direktiv 2006/112/EF om det fælles merværdiafgiftssystem (EUT L 10 af 15.1.2010, s. 14).